
COMUNICAT

Modificarea metodologiei de stabilire pe puncte de intrare/ieşire a tarifelor reglementate de transport gaze naturale
Comitetul de reglementare al ANRE a aprobat, în şedinţa din 06.07.2016, Ordinul nr. 31/2016 privind modificarea şi completarea Metodologiei de stabilire a venitului reglementat, a venitului total şi a tarifelor reglementate pentru activitatea de transport al gazelor naturale, aprobată prin Ordinul ANRE nr. 32/2014. 
Modificarea metodologiei de stabilire pe puncte de intrare/ieşire a tarifelor reglementate de transport gaze naturale a fost determinată de ultimele evoluţii înregistrate pe piaţa gazelor naturale din România, precum și de necesitatea:
· impulsionării tranzacţiilor cu gaze naturale pe platformele centralizate pentru a avea lichiditate şi referinţe de preţ sustenabile în contextul unui proces tot mai alert de convergenţă al preţurilor producţiei interne de gaze naturale cu preţurile pentru cantităţile importate, 

· eliminării dezechilibrelor în SNT prin facilitarea transferului de capacitate între punctele de intrare/ieşire, 

· ridicării unor aşa-zise bariere în calea comerţului transfrontalier cu gaze naturale.

Scopul modificarilor aprobate prin acest ordin îl constituie asigurarea condiţiilor necesare pentru buna funcţionare a pieţei gazelor naturale din România şi pentru integrarea pieţei naţionale în piaţa internă europeană a gazelor naturale şi accesului nediscriminatoriu al terţilor la sistemele de transport al gazelor naturale pe puncte de intrare/ieşire a tarifelor reglementate de transport gaze naturale 2016.

